Document ID: /roh_data/filtered/fineweb-2-filterrobots_roh.jsonl.gz/57446

La squadra la pli ferma da questa stagiun 2022/2023, il ZSC Lions è vegnida a Schlarigna ed ha giugà la partida dals 8avel finals dal National Women Cup.
Per las sportistas engiadinaisas era l’inscunter il pli impurtant in lur istorgia dal club – ma era in dals plis emoziunals e difficils.
Il match ha cumenzà a las 17:00. Las temperaturas eran bassas, ils puls auts ed ils cors battevan per il 8avel final. Las Engiadinaisas han dà tut – ma per ina victoria tanscheva betg. Las dunnas dals ZCS Lions han gudagnà 0:13 e prendan uschia ils trais puncts a chasa giu Turitg.
Per las Engiadinaisas quinta surtut l'inscunter sin il glatsch cun las meglras giugadras da la Svizra.
Tgi è la squadra dal SC Schlargina?
Las dunnas dal SC Schlarigna èn stadas las pionieras al hockey da dunnas en Engiadina. Gia avant passa 20 onns han in pèr amias cumenzà cun quest sport a San Murezzan. L’on 2001 ha la squadra fatg la midada a Schlarigna, nua che las dunnas dattan gia blers onns il campiunadi, en liga B, en liga C e dapi la stagiun 2019 era en la liga D da las dunnas. Ellas, quai è ina ventgina da dunnas, la pli giuvna ha 13 onns la pli veglia 48 onns.